கேள்வி: கிறித்தவ தன்விளக்கம் பற்றி தகவல் சொல்.
பதில்: கிறித்தவ தன்விளக்கம் அல்லது கிறிஸ்தவ விசுவாச விளக்கவியல் (''Christian apologetics'') என்பது கிறித்தவ இறையியல் ஒரு பகுதியாக அமைந்து, கிறித்தவ மறைக்குப் பகுத்தறிவு அடிப்படைகளை வழங்கி, மறுப்புகளுக்குப் பதில் அளிக்கின்ற துறை ஆகும். கிறிஸ்தவா்கள் நம்புகின்ற விஷயங்கள் உண்மையிலேயே ஏற்றுக்கொள்ளப்படத்தக்கவையா என்ற கேள்விக்கு பதில் சொல்லும் துறை இது. கிரேக்கத்தில் "அப்பொலொகீயா" () என அழைக்கப்படும் இத்துறைச் சொல் "பதில் அளித்தல்", "தன்னிலை விளக்கல்", "மறுமொழி கொடுத்தல்" என்னும் பொருள்படும்.
கேள்வி: கிறித்தவ தன்விளக்கம் - வரலாற்றில் கிறித்தவ தன்விளக்கம் குறித்து விரிவாக சொல்லுங்கள்.
பதில்: கிறித்தவ சமய வரலாற்றில் "தன்விளக்கம்" வெவ்வேறு வடிவங்களில் அமைந்தது. புனித பவுல் விவிலியக் காலத்திலும், பின்னர் திருச்சபையின் தொடக்க நூற்றாண்டுகளில் ஒரிஜன் (''Origen''), அகுஸ்தீன், யுஸ்தின், தெர்த்தூல்லியன் போன்ற திருச்சபைத் தந்தையரும் (''Fathers of the Church''), நடுக்காலத்தில் அக்வீனா தோமா, கான்டெர்பரி அகுஸ்தீன் போன்ற இறையியலாரும் கிறித்தவ சமயத்திற்குத் தன்விளக்கம் அளித்தோருள் குறிப்பிடத்தக்கவர் ஆவர். அறிவொளிக் காலம் பிளேசு பாஸ்கால் (''Blaise Pascal'') என்பவரும், நவீன காலத்தில் ஜி.கே. செஸ்டர்டன் (''G.K. Chesterton''), சி.எஸ். லூயிஸ் (''C.S. Lewis'') ஆகியோரும், தற்காலத்தில் டக்ளஸ் வில்சன் (''Douglas Wilson''), ஆல்வின் ப்ளான்டிங்கா (''Alvin Plantinga'') மற்றும் வில்லியம் லேன் க்ரேக் (''William Lane Craig'') ஆகியோரும் கிறித்தவ தன்விளக்கத் துறையில் சிறந்து விளங்குவோர் ஆவர். கிறித்தவ தன்விளக்க அறிஞர்கள் வரலாறு, மெய்யியல் விவாதங்கள், அறிவியல் ஆய்வுகள் மற்றும் பிற அறிவுத்துறைகள் ஆகியவற்றின் துணையோடு கிறித்தவத்தின் உண்மையை நிலைநாட்ட முனைந்துள்ளனர். கிறித்தவ தன்விளக்கத் துறையிலிருந்து வேறுபட்ட, ஆனால் அதோடு தொடர்புடைய ஒரு விவாத முறை "கிறித்தவ தாக்கல்" (''Christian polemic'') ஆகும். இது பிற சமயங்களின் நம்பிக்கையைத் தாக்குவதிலும், தனது கொள்கையே உண்மையென நிலைநாட்டுவதிலும் அடங்கும். 1263il எசுப்பானிய அரசவையில் நிகழ்ந்த "பார்சலோனா தர்க்கம்" (''Disputation of Barcelona'') என்பது இவ்வகையானதே.
கேள்வி: கிறித்தவ தன்விளக்கம் - கிறித்தவ தன்விளக்கம் என்பதன் வரலாற்றுப் பின்னணி என்பது என்ன?
பதில்: கிரேக்க மொழியில் "அப்பொலொகீயா" (''apologia'' = ἀπολογία) என்னும் சொல் "அப்பொலொகேஓமாய்" (''apologeomai'' = ἀπολογέομαι) என்ற மூலத்திலிருந்து பிறந்து, "பதில் கொடுத்தல்", "மறுமொழி வழங்கல்", "தற்காத்தல்", "தன்னிலை நிறுவுதல்" போன்ற பொருள்களைத் தரும். ஒரு நீதிமன்றத்தில் கூண்டிலேறி நிற்பவர் தன் சார்பான வாதத்தை முன்வைக்கும் பின்னணியில் இச்சொல் பயன்பட்டது. அதிலிருந்து இலக்கிய மரபாக முகிழ்த்தது. பண்டைய கிரேக்க மெய்யியல் ஞானி சாக்கிரட்டீசு தமது விவாதங்கள் வழியாக இளையோரைத் தவறான வழியில் இட்டுச் சென்றார் என்றும், கிரேக்க நகர்-நாடுகள் ஏற்றக் கடவுளரைத் தாம் ஏற்க மறுத்தார் என்றும், தம் உள்ளத்தில் பேசுகின்ற தெய்வசக்தி தம்முள்ளே இருந்ததாகக் கூறினார் என்றும் குற்றம் சாட்டப்பட்டபோது, சாக்ரடீசின் மாணவரான பிளேட்டோ", சாக்ரடீசு வழங்கியதாக ஒரு "தன்விளக்கம்" (''apologia'') அளித்தார்.Plato, ''Apology'' 24b; compared to Christian apologetics by Anders-Christian Jacobsen, "Apologetics and Apologies—Some Definitions," in ''Continuity and Discontinuity in Early Christian Apologetics'' (Peter Lang, 2009), p. 14. இந்தக் கிரேக்க இலக்கிய உத்தியைக் கிறித்தவ அறிஞர்கள் கையாளத் தொடங்கினர். இவ்வாறு அவர்கள் கிரேக்க கலாச்சாரத்தைக் கிறித்தவ நம்பிக்கையோடு இணைக்க முடிந்தது. இம்முயற்சி குறிப்பாகக் கி.பி. மூன்றாம் நூற்றாண்டில் நிகழ்ந்தது. அப்போது கல்லியேனுசு (''Gallienus'') என்ற உரோமைப் பேரரசன் காலத்தில் கிறித்தவ சமயத்தின் மட்டில் சகிப்புத்தன்மை காட்டப்பட்டது. கி.பி. மூன்றாம் நூற்றாண்டின் பிற்பகுதி 40 ஆண்டுகள் அடங்கிய அக்கால கட்டம் "திருச்சபையின் சிறிய அமைதிக் காலம்" (''Little Peace of the Church'') என்று அழைக்கப்படுகிறது. அப்போது கிறித்தவர்கள் தங்கள் மத நம்பிக்கையைக் கடைப்பிடிக்க சுதந்திரம் இருந்தது. அவர்கள் வழிபாட்டு இடங்கள் கட்டிக் கொண்டார்கள். கல்லறைத் தோட்டங்களை உடைமையாகக் கொண்டிருந்தார்கள். அவர்களிடமிருந்து நீரோ காலத்தில் பறிமுதல் செய்யப்பட்ட சொத்துக்கள் திருப்பிக் கொடுக்கப்பட்டன. கிறித்தவ நம்பிக்கையும் கிறித்தவர்களின் வாழ்க்கையும் உரோமைப் பேரரசுக்கு எவ்வித ஆபத்தையும் விளைவிக்கப் போவதில்லை என்றும், கிறித்தவ நம்பிக்கையானது உரோமைப் பேரரசு சமூகத்திற்கு நன்மையாகவே அமையும் என்றும் எடுத்துக்கூறி, அதற்கான காரணங்களையும் கிறித்தவ அறிஞர்கள் முன்வைத்தார்கள். அதற்காக அந்த அறிஞர்கள் கிரேக்க கலாச்சாரத்திலும் இலக்கிய மரபிலும் நிலவிய "தன்விளக்கம்" என்னும் உத்தியைக் கையாண்டார்கள். கல்லியேனுசு காலத்தில் நிலவிய அமைதி தொயோகிளேசியன் மன்னன் காலத்தில் (ஆட்சி: 284-311) குலைந்தது. மன்னன் கிறித்தவர்களைத் துன்புறுத்த ஆரம்பித்தான்.Kevin Butcher, ''Roman Syria and the Near East'' (Getty Publications, 2003) p. 378. கிறித்தவ அறிஞர்கள் "தன்விளக்கம்" என்னும் உரைப் பாணியைக் கையாண்டது அவர்கள் கிரேக்க கலாச்சாரத்திலிருந்து நலமானவற்றை ஏற்றுக்கொண்டதைக் காட்டுகிறது.Graham Anderson, ''The Second Sophistic: A Cultural Phenomenon in the Roman Empire'' (Routledge, 1993, 2003), p. 203. அவர்கள் கிரேக்க மெய்யியலை ஒட்டுமொத்தமாகப் புறக்கணிக்கவில்லை. மாறாக, பகுத்தறிவை அடிப்படையாகக் கொண்ட கிரேக்க மெய்யியலுக்கு கிறித்தவம் மெருகூட்டியதாக அவர்கள் காட்டினர்.Jacobsen, "Apologetics and Apologies,'' p. 6. இருப்பினும், கிறித்தவம் பகுத்தறிவை மட்டுமே அடிப்படையாகக் கொள்ளாமல் கடவுள் மனிதருக்கு வெளிப்படுத்திய உண்மைகளையும் அறிவிப்பதால் ஒருவித இழுபறி இருந்ததையும் அவர்கள் காட்டினார்கள்.Mark Edwards, Martin Goodman, Simon Price and Christopher Rowland, introduction to ''Apologetics in the Roman Empire : Pagans, Jews, and Christians'' (Oxford University Press, 1999, 2002), pp. 10–11.
கேள்வி: கிறித்தவ தன்விளக்கம் - திரிபுக் கொள்கைகளுக்கு எதிர்ப்பு பற்றி தகவல் சொல்.
பதில்: கிறித்தவத் தன்விளக்கம் என்பது, சில வேளைகளில் திரிபுக் கொள்கைகளை மறுத்தும் எதிர்த்தும் எழுதப்பட்டது.Jacobsen, "Apologetics and Apologies,'' pp. 5, 17. அவ்வேளைகளில் அது ஒருவித தாக்குதலாகவும் அமைந்தது.Simon Price, "Latin Christian Apologetics: Minucius Felix, Tertullian, and Cyprian," in ''Apologetics in the Roman Empire'', pp. 106–107. pp. 16–17, 22; p. 32, note 41. தெர்த்தூல்லியன் உரோமைப் பேரரசுக்கும் கிறித்தவத்திற்கும் இடையே ஒற்றுமைகளைக் காண்பதைவிட, உரோமைப் பேரரசைத் தாக்கியும், எதிர்த்தும் எழுதினார்.Adolf Martin Ritter, "Church and State up to c. 300 CE", in ''Cambridge History of Christianity'', vol. 1, pp. 531–532.
கேள்வி: கிறித்தவ தன்விளக்கம் - கிறித்தவ தன்விளக்கத்தின் வரலாறு பற்றி தகவல் சொல்.
பதில்: கடவுள் இருக்கின்றார் என்பதை நிலைநாட்டும் வகையில் தாமஸ் அக்குவைனஸ் என்னும் இறையியல் அறிஞர் (1225–1274) ஐந்து வாதங்களைத் தமது "இறையியல் சுருக்கம்" (''Summa Theologiae'') என்னும் நூலில் முன்வைத்தார். அவர் எழுதிய "பிற சமயத்தாருக்கு மறுப்பு" (''Summa contra Gentiles'') என்னும் நூல் "தன்விளக்க" வகையது. பிலேசு பாஸ்கால் என்னும் சிந்தனையாளர் தமது நூலாகிய "சிந்தனைகள்" (''Pensées'') என்னும் படைப்பில் கீழ்வருமாறு கூறுகிறார்: "மனிதர்கள் மதத்தை இழிவாகக் கருதுகிறார்கள். அது ஒருவேளை உண்மையாக இருக்குமோ என்றெண்ணி அதை வெறுக்கிறார்கள். இந்நிலை மாற வேண்டும் என்றால், முதன்முதலில் நாம் மதம் என்பது பகுத்தறிவுக்கு முரணானது அல்ல என்று காட்ட வேண்டும். மதத்தின் மட்டில் மதிப்பு எழ வேண்டும் என்றால் அது மதிப்புக்குரியதெனக் காட்ட வேண்டும். அது உண்மையானதேயென மனிதர்கள் எதிர்பார்த்திடும்படி நாம் மதத்தை மனிதர் அன்போடு ஏற்றிடச் செய்ய வேண்டும். இறுதியாக, மதம் என்பது உண்மையானதேயென நாம் காட்ட வேண்டும்"
கேள்வி: கிறித்தவ தன்விளக்கம் - நவீன காலத்தில் கிறித்தவ தன்விளக்கம் என்பது என்ன?
பதில்: நவீன காலத்தில் கிறித்தவ தன்விளக்கம் பல முறைகளில் நிகழ்கிறது. 20ஆம் நூற்றாண்டைப் பொறுத்தமட்டில், உரோமன் கத்தோலிக்க கிறித்தவர்களுள் கீழ்வருவோர் கிறித்தவ தன்விளக்கம் அளித்துள்ள அறிஞர் ஆவர்: *ஜி.கே. செஸ்டர்டன் (''G.K. Chesterton'') *ரோனல்ட் நாக்ஸ் (''Ronald Knox'') *கார்ல் கீட்டிங் (''Karl Keating'') *ஸ்காட் ஹான் (''Scott Hahn'') ஆங்கிலிக்கன் சபையைச் சார்ந்த கிறித்தவ தன்விளக்க அறிஞர்களுள் சி.எஸ். லூயிஸ் (''C. S. Lewis'') , நற்செய்தி அடிப்படைக் கிறித்தவர்களுள் நோர்மன் கைஸ்லர் (''Norman Geisler''), லூத்தரன் சபையைச் சார்ந்த ஜான் வார்விக் மோன்கோமெரி (''John Warwick Montgomery''), பிரெஸ்பிடோரியன் சபையைச் சார்ந்த பிரான்சிசு ஷேஃபர் (''Francis Schaeffer''). கால்வினியப் பின்னணியில் கோர்டன் க்ளார்க் (''Gordon Clark''), கொர்னேலியஸ் ஃபான் தில் (''Cornelius Van Til'') என்பவர்கள் மெய்யியல் அடிப்படையிலான கிறித்தவ தன்விளக்கம் அளித்துள்ளனர். மற்றும் சில கிறித்தவ தன்விளக்க அறிஞர்கள்: ஜாஷ் மெக்டோவெல் (''Josh McDowell''), ரவி சக்கரியாஸ் (''Ravi Zacharias''), கியூ றாஸ் (''Hugh Ross''), லீ ஸ்ட்ரொபெல் (''Lee Strobel'', ஹூகோ ஆந்தனி மெய்னெல் (''Hugo Anthony Meynell''), திமோத்தி ஜே. கெல்லெர் (''Timothy J. Keller''), ஆல்வின் ப்ளாந்திங்கா (''Alvin Plantinga''), வில்லியம் லேன் க்ரேக் (''William Lane Craig''), ஜான் லென்னக்ஸ் (''William Lane Craig''), பீட்டர் க்ரீப்ட் (''Peter Kreeft'').
கேள்வி: கிறித்தவ தன்விளக்கம் - கிறித்தவ தன்விளக்கத்தின் பல வகைகள் பற்றி நீங்கள் என்ன அறிந்துள்ளீர்கள்?
பதில்: கிறித்தவ தன்விளக்கத்தின் வகைகளுள் கீழ்வருவன அடங்கும்: *வரலாற்று, சட்டமுறை தன்விளக்க முறை *முற்கோள் தன்விளக்க முறை *மெய்யியல் தன்விளக்க முறை *இறைவாக்கு தன்விளக்க முறை *கொள்கை தன்விளக்க முறை *விவிலிய தன்விளக்க முறை *நன்னெறி தன்விளக்க முறை *அறிவியல் தன்விளக்க முறை
கேள்வி: கிறித்தவ தன்விளக்கம் - அனுபவ அடிப்படையில் கிறித்தவ தன்விளக்கம் பற்றி விளக்கவும்.
பதில்: சில அறிஞர்கள், கிறித்தவ தன்விளக்கம் விவாதங்களின் அடிப்படையிலோ வரலாற்றுச் செய்திகளின் அடிப்படையிலோ தரப்படுவதல்ல என்றும், ஒவ்வொருவரின் உள் அனுபவத்திலேயே அது நிகழ்கிறது என்றும் கூறுவர்.